google/wiki40b huggingface dataset:
Taraldskirken

Taraldskirken var en middelalderkirke som lå i Seljord, Telemark. 
Kirken lå rett sydøst for den nåværende Seljord kirke fra 1180, og eksisterte samtidig med denne. Den var formentlig viet til St. Tarald – en lokalhelgen for Øvre Setesdal, Telemark og deler av Numedal. Olav den helliges halvbror Harald, eller St. Hallvard er andre bud på hvem kirken kan ha vært viet til. Da kobberverket Gullnes ved Sundsbarmvatnet ble anlagt i 1522, brukte tyske grubearbeidere kirken.

Ruiner

Ruinene ble på 1780-tallet oppmålt av presten Hans Jacob Wille, som kunne fortelle at begge kirker var blitt ødelagt av lynild, og at kun den ene kirkebygning etterfølgende var blitt istandsatt. Taraldskirken, som har hatt et rektangulært skip med lavere og smalere kor, har vært ca. 14 meter meter lang. I Willes tid, nådde ruinene stadig en høyde på over 3,5 meter.
I 1819 fantes fremdeles synlige ruiner. Ved Seljord kirke og i kirkegårdsmuren ligger fragmenter av halvsøyler og vederlagssten som kan ha tilhørt Taraldskirken.
Real ale

Real ale (cask ale) er en betegnelse på upasteurisert og ufiltrert øl av overgjæret type. Begrepet ble innført på 70-tallet i Storbritannia av CAMRA, som kjempet for å hindre at real ale skulle dø ut i Storbritannia. I real ale er gjæret ikke filtrert ut, og derfor fortsatt levende til stede i ølet ved tapping på flaske eller tønne. Gjæringsprosessen fortsetter således etter tappingen på flaske eller fat, og gjør at smaken fortsetter å utvikle seg etter tappingen. Slik øl holder seg også som regel lenger på flaske enn hva tilfellet er med pasteurisert øl.
Real ale skal serveres fra cask (hvis det altså ikke kommer på flaske), og inneholder således kun kullsyre som oppstår under gjæringen. Norsk industriøl finnes kun på keg, og øl servert på cask er i dag svært sjeldent i Norge.
Nigel Farage

Bakgrunn

Nigel Farage var sønn av Barbara (née Stevens) og Guy Justus Oscar Farage. Hans far var aksjemegler og arbeidet i City of London. En BBC Radio 4-profil i 2012 beskrev  Guy Farage som en alkoholiker som forlot familien da Nigel var fem år gammel. Faren sluttet å drikke to år etter, i 1971, og begynte i antikivtetshandelen ettersom han hadde mistet sin tidligere jobb. Men året etter kunne han etter venners anbefaling vende tilbake til det gamle yrke og virket ved det nye Stock Exchange Tower på Threadneedle Street. 
Farages bestefar, Harry Farage, var en menig i militæret som ble såret under første verdenskrig. Det er blitt spekulert at navnet Farage kommer fra en fjern hugenottisk ane, men forskning kan imislertid peke mot at havnet opprinnelig hadde vært Farridge. Begge foreldre av en av Farages oldeforeldre var tyske som var fluyttet til London fra de hessiske Frankfurt-traktene etter 1861.
Nigel Farage gikk til 1982 på den private internatskolen Dulwich College i London. I 21 års alder ble han alvorlig syk - en ondartet testikkeltumor («testikkelkreft»). Farage ble kurert.

Yrkeskarriere

Etter utdannelsen arbeidet han som megler for Maclaine Watson. Han var så ved investeringsbanken Drexel Burnham Lambert, Crédit Lyonnais, verdipapirhandleren Refco og investeringsbanken Natixis.

Politisk karriere

Nigel Farage ble den 10. juni 1999 representant i Europaparlamentet for valgkretsen sørøstre England gh gruppeleder/medordførende for grupperingen Frihet og demokrati i Europa, og dermed også med i Europaparlamentets talsmannskonferanse. Farage ble dessuten medlem i fiskerikomiteen den 16. juli 2009.
Farage var i perioden 2010–2016 ledere for det euroskeptiske britiske partiet UKIP. Den 6. mai 2010 ble han såret da et småfly som trakk et UKIP-banner foretok en styrtlanding. Den 4. juli 2016 fratrådte han som partileder for UKIP, etter at partiets euroskeptiske linje hadde vunnet Folkeavstemningen om Storbritannias medlemskap i EU. Hans avgang var motivert med at han nå «hadde fått tilbake sitt land» og at han deretter ville «ha sitt liv tillbake». Han anså dermed at hans oppgave som ledende partipolitiker var avsluttet.
I januar 2019 ble det med Farages støtte dannet Brexitpartiet av tidligere UKIP-medlemmer. Den 22. mars 2019 overtok Farage som partileder.
Til tross for at han ikke sitter i Underhuset er Farage blitt en meget omtalt politiker i britisk presse, mye grunnet sin retoriske stil. Farage har gjort seg kjent for flere kontroversielle uttalelser og stillingtagender. Blant annet har han i et intervju uttrykt at den verdensleder som han beundet mest fra et profesjonelt perspektiv er Russlands president Vladimir Putin, og han beskrev dennes håndtering av krigen i Syria som briljant. Han klargjorde imidlertid at han ikke beundret Putin fra et politisk perspektiv eller som menneske og kritiserte hans fengsling av journalister.
Samiske geografiske navn i Narvik

Samiske geografiske navn i Narvik (knr 1805) angir stedsnavn i Narvik kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Narvik kommune.
Tête de Chien

Tête de Chien (Hundens hode) er et 450 meter høyt fjell nær landsbyen La Turbie i Alpes-Maritimes-departement i Frankrike .Herfra er det utsikt over Fyrstedømmet Monaco, og det er det høyeste punktet på Grande Corniche Road. Den amerikanske diplomat Samuel S. Cox skrev i sin reisebok Search for Winter Sunbeams in The Riviera, Corsica, Alger and Spain at Tête de Chien ligner mer på en skilpadde enn en hunds hode og mente at Tête de Chien var en forvanskning av Tête de Camp, da det var her at Julius Cæsar forla sine tropper etter erobringen av Gallia. Vere Herbert, heltinnen i Ouidas roman Moths beskrev de som lever under Tête de Chien, lever «…innen et par mil av det strålende Helvete (Monaco)». I 1944 var Leopold Bohm, en tysk kompanisjef stasjonert på Tête de Chien og så et fly krasje havet. Det hadde blitt forfulgt av to andre fly. Bohms observasjon stemmer med dagen da piloten og forfatteren Antoine de Saint-Exupéry forsvant, og det er blitt spekulert i om det det var den siste flygingen til Saint-Exupéry som Bohm så.
Frankie Goes to Hollywood

Bakgrunn

Bandet kom ut fra sent 1970-tallets punkmiljø i Liverpool. Vokalist Holly Johnson spilte bassgitar med Big in Japan, og hadde også gitt ut to solo-singler. De lokale musikerne Peter Gill (slagverk), Jed O'Toole (bassgitar) og Jed's fetter Brian Nash (gitar) slo seg etter hvert sammen med Johnson, og de tok navnet «Sons of Egypt». De hadde noen få konserter før de ble oppløst. Johnson startet så opp FGTH, og det var flere utskiftninger, blant annet hadde de den kvinnelige vokalisten Sonya Mazunda med på deres første konsert i Leeds, som oppvarmingsband for Hambi & The Dance. Vokalisten Paul Rutherford ble så imponert over FGTH at han erstattet Mazunda samme kveld.

Platekontrakt

I oktober 1982 spilte bandet inn flere låter for BBC Radio 1; «Krisco Kisses», «Two Tribes», «Disneyland» og «The World Is My Oyster». Rundt denne tiden forlot Jed O'Toole bandet, og ble erstattet av tidligere medlem Brian Nash. I februar 1983 spilte de inn en musikkvideo for Relax for TV-programmet The Tube på Channel 4. Etter at den ble sendt på TV + en ny innspilling for BBC av sangene «Welcome to the Pleasuredome», «The Only Star In Heaven» og «Relax», var Trevor Horn overbevist, og han signerte dem med hans nye selskap ZTT Records, i mai 1983.

Relax

Singlen Relax ble sluppet i oktober 1983. Etter at bandet hadde spilt låten på BBCs Top of the Pops 5. januar 1984, gikk den fra 35.-plass til 6.-plass uka etter på UK Singles Chart. Åtte dager senere ble sangen forbudt å spille av BBC, etter at DJ Mike Read på BBC Radio 1 fant sangen og omslaget seksuelt vulgært.
Den første musikkvideoen til «Relax» ble forbudt av både BBC og MTV, så en ny musikkvideo ble innspilt, regissert av Brian De Palma. På slutten av 1984 tillot BBC sangen å bli spilt på juleutgaven av Top Of The Pops. Singlen var den mestselgende i England det året, kun slått av Band Aid-singlen Do They Know It's Christmas?.

Album og oppløsning

Fra debutalbumet Welcome to the Pleasuredome (1984) gikk de tre første singlene opp til førsteplass på singellisten i Storbritannia; Relax, Two Tribes og The Power of Love. Kun Gerry & the Pacemakers (1964) hadde klart dette før dem. Bandet ga ut oppfølgeralbumet Liverpool i 1986, og allerede i 1987 ble bandet oppløst, grunnet interne stridigheter mellom Johnson og resten av bandet.

Gjenforening

Etter at bandmedlemmene Mark O'Toole, Peter Gill, Paul Rutherford og Jed O'Toole spilte konsert i 2004 i anledning 25-årsjubileum siden Trevor Horn ble med i musikkbransjen, bestemte medlemmene seg for gjenforening med påfølgende turne i 2005. Vokalisten Ryan Molloy ble rekruttert. De måtte senere bytte navn til «Forbidden Hollywood» på grunn av at Johnson hadde rettighetene til navnet Frankie Goes to Hollywood. Ryan Molloy forlot bandet raskt, som så ble oppløst i 2007.
Peder Jacobsen Brinch

Peder Jacobsen Brinch (født 1668 i Trondheim, død 1720) var en norsk prest og forfatter.
I 1686 avla han studenteksamen i København. Etter noen års forløp ble han alumnus (elev) på Borches Collegium og magister. Fra 1703 var han prest i Arendal, hvor han fikk mange fremstående borgere imot seg ved å praktisere kirketukt også overfor de høyere befolkningslag. Han skrev en rekke bøker, blant annet en kronologisk oppstilling av hendelser omtalt i Det gamle testamente, fra skapelsen til Kristi fødsel, samt Philologia Sacra Veteris et Novi Testamenti, et slags kortfattet bibelleksikon.
Cosmiomorpha fortis

Utseende

En middelsstor (), brunlig gullbasse uten metallisk glans. Hannene mangler horn men har forlengede bein, særlig forbeina er påfallende lange. Pronotum er svart med bredt rødlige sidekanter. Dekkvingene har to opphøyde lengderibber.

Utbredelse

Arten er utbredt i Kina.
Edward Bernays

Grunnideer

Han kalte sitt virke «the engineering of consent» og hans jobb «Public Relations counselor». To begreper han var opphavsmann til. Hans interesse for dette blomstret under første verdenskrig. Han jobbet da for det amerikanske «Committee on Public Information», det amerikanske propagandakontoret. Det var særlig hvordan propagandakontoret klarte å forandre folks meninger i stor skala som imponerte han. Spesielt hvordan ideen om at Amerika måtte entre krigen for å gjøre verden trygg for demokratiet ble en allmenn oppfatning.
Bernays refererte ofte til massepsykologiteoriene til Gustav Le Bon og Gustav Trotter, sammen med Freud når han skulle gjøre rede for sine ideer. De mente at grupper av mennesker var påvirket av følelser og impulser som ikke lar seg forklare i et individperspektiv. Disse følelsene og impulsene kunne da benyttes til å rettlede og kontrollere massene, gjerne uten at de selv visste det. Ikke bare var dette noe man kunne gjøre, men noe man måtte gjøre. Ellers ville demokratiet bli styrt av mobben.

Teknikker og kampanjer

Bernays var aktiv i mange år og var en del av flere kampanjer innen markedsføring og propaganda. I disse var en av de første til å benytte seg av teknikker som i dag blir sett på som grunnleggende innen faget.
Et godt eksempel er hans bruk av autoritetspersoner eller opinionsledere. Som da han ble kontaktet av The Beech-Nut Packing Company på 1920-tallet. De ønsket å øke salget av bacon i USA. På det tidspunktet spiste de fleste amerikanere en lett frokost. Han kontaktet derfor en lege og spurte han om det kunne være fordelaktig for amerikanere å spise en tyngre frokost.  Legen sa seg enig i det og kontaktet deretter 5000 andre leger for å spørre om det samme. Med anbefalingen fra flere leger kunne Bernays utforme en kampanje som oppfordret amerikanere til å spise egg og bacon til frokost. Han var også ansvarlig for flere kampanjer som bidro til å gjøre det sosialt akseptabelt for kvinner å røyke sigaretter. Han arrangerte blant annet et event under New Yorks påskeparade i 1929. Bak kulissene fikk han arrangert det slik at til og med feministen Ruth Hale proklamerte det en bastion for kjønnstabuer. Når flere kvinner tente opp sine «torches of freedom» under paraden knyttet Bernays bildet av den frigjørende flapperen til sigaretten.

Ettermæle

Bernays ettermæle er i stor grad et resultat av at han aktiv reklamerte for seg selv. Dette har gjort hans navn godt kjent selv utenfor markedsføringsbransjen. Likevel er han også en omstridt person innen sitt eget fagfelt. Hans introduksjon av psykologi og massepsykologi bestrides ikke. Det som derimot bestrides er om han fortjente tittelen som «the father of public relations». Hans arbeid for å gjøre seg selv kjent kan hevdes å ha overskygget andre viktige personer.
Bernays er og var en omstridt person også i kraft av hans tankesett. Selv om han tidligere i karrieren var meget opptatt av forbrukerens frigjøring. Så har hans ideer også blitt beskyldt for å være elitistiske. Han på sin side hevdet at en informert forbruker og borger alltid vil være en bedre forbruker og borger. Selv om den informasjonen av enkelte blir sett på som påvirkning.
Elphinstone Province

Elphinstone Province, også omtalt som Province Elphinstone, var en provins i Britisk Nord-Borneo. Den ble etablert ved opprettelsen av protektoratet i 1888, som utgjorde de sørøstligste delene av Nord-Borneo, med landområder mellom Darvelbukta i nord og Sebuku-elva, hvor grensa til nederlandskkontrollerte områder gikk, i sør. Dette tilsvarer de to distriktene Semporna og Tawau, med unntak av de helt vestlige områdene, i Sabah og en liten del av Kalimantan Timur i Indonesia.
På begynnelsen av 1920-tallet ble Nord-Borneos provinser erstattet av 17 distrikter.
Iğdır

Iğdır (armensk: Իգդիր, kurdisk: Îdir, aserbajdsjansk: İğdır) er en by i det østre Tyrkia og er hovedstad i provinsen med samme navn. Ifølge skiltet ved grensen til byen bor det litt over 80 000 innbyggere i byen i dag, de fleste av dem er opprinnelig aserbajdsjanere.

Geografi

Iğdır ligger i det sydøstlige Anatolia på koordinatene 39°55′N, 44°2′E og 850 m over havet.
Byen ligger omtrent 18 km fra Aserbajdsjan og 30 km fra Armenia, noe som har satt sine preg i næringslivet og kulturen i byen. Det bor et stort antall aserbajdsjanere i byen i dag i tillegg til tyrkere og kurdere, og det dominerende språket er aserbajdsjansk.
I tillegg ligger en tredjedel av fjellet Ararat (tyrkisk: Ağrı Dağı)innenfor grensene til landsbyene rundt Iğdır.
Røde Kors-dagen

Røde Kors-dagen feires den 8. mai, på fødselsdagen til Røde Kors' grunnlegger Henri Dunant, og er en offisiell og internasjonal merkedag. Dette ble vedtatt i 1938, da den 16. Internasjonale Konferansen kom sammen i London. Det var først senere, i 1984, at merkedagen offisielt fikk navnet Røde Kors-dagen.

Røde Kors-dagen i Norge

Norges Røde Kors har hvert år en kampanje frem mot Røde Kors-dagen. Gjennom kampanjen ønsker Norges Røde Kors å øke kjennskap, kunnskap og engasjement om Røde Kors sitt arbeid i Norge og internasjonalt. Over hele landet feires dagen ved å fokusere på reglene og prinsippene bevegelsen er tuftet på.
Kro

En kro er et vertshus eller en liten restaurant på landet. Kroen ligger gjerne sentralt i en landsby. Kroer er mest kjent fra Danmark. I Norge hadde man skysstasjoner/ postbondegårder og gjestgiverier med omtrent samme funksjonen
Kroer er kjent siden 1400-tallet. Kongelige privilgerte kroer hadde særlige rettigheter. De kunne servere alkoholholdige drikker og innlosjere folk. De lå gjerne langs de gamle landeveiene, med en avstand som passet til at en ble trett, sulten og tørst innen man nådde neste kro, det vil si ca. en halv dagstur med hesten i luntetrav.
I Danmark finnes fortsatt mange kroer med røtter tilbake til 15- og 1600-tallet. Kroene er gjerne organisert rundt turismekonsepter som snapseruter eller kroferie, der den reisende kan dra fra kro til kro.
En veikro er en kro som ligger inntil en vei. Kundene er gjerne på reisefot. Veikroene pleier å servere husmannskost eller hurtigmat slik at gjestene raskt skal kunne få sin mat og kunne reise videre. Utenfor veikroen er det parkeringsplasser (også for større kjøretøyer) og informasjon om avstander eller severdigheter i området. Mange veikroer er lokalisert i tilslutning til en bensinstasjon.
Støren kirke

Sogneprester i Støren

Noen av sogneprestene på 1700-tallet i Støren sogn:
Fra Støren sogn ble Horg og Soknedal skilt ut i 1841 som selvstendige sogn.
Sola ungdomsskole

Sola ungdomsskole er en skole i Sola kommune. 
Skolen har i skoleåret 2007/2008 ca. 50 lærere og ca. 500 elever. Rektor er fra 2013 Lill Wegner Thomassen. Skolen ligger vakkert til mellom Sola videregående skole og boligområdet rundt Sandesletta. Skolen ble åpnet 1965.
I 1999 fikk skolen Menneskerettighetsprisen for Nordjæren-regionen.
Papua Ny-Guineas riksvåpen

Papua Ny-Guineas riksvåpen er et våpenskjold, består av en stilisert safranparadisfugl (Paradisaea raggiana) over et tradisjonelt spyd på en kundu-tromme.
Vesa Hellman

Karriere

Hellman var skip ved World Challenge Competition i 2008 i Praha (kvalifiseringsmesterskapet for VM i rullestolcurling 2009), men Finland kom på 8.-plass, og greide ikke å kvalifisere seg til VM. I 2009 kom Hyvinkään Curling på 3.-plass i det finske mesterskapet, med Hellman som skip. 
På klubbnivå kom han på 8.-plass i Turku Open i 2010, og han var igjen skip på det finske landslaget som spilte i kvalifiseringsmesterskapet til VM. Denne gangen kom Finland på 8.-plass, og ble ikke med i VM i 2011. Dette året kom Hyvinkään Curling på 1.-plass i det finske mesterskapet, og de vant igjen i 2011. Han kom på 15.-plass i Turku Open 2011. 
I 2012 vant Hyvinkään Curling igjen det finske mesterskapet. I kvalifiseringsmesterskapet til VM, som ble arrangert i november 2012 i Lojo i Finland, kom Finland på 2.-plass, etter at de vant den avgjørende kampen om 2.-plassen min 9-7 over Italia. De ble dermed kvalifisert til VM i rullestolcurling 2013. Hellman var skip i VM, og de endte på 7.-plass i round robin-runden, og gikk dermed ikke videre til sluttspillet, og endte på 8.-plass. 
Han kom på 2.-plass i det finske mesterskaapet i 2013, og vant også Turku Open. Ved Paralympiske vinterleker 2014 i Sotsji spilte han toer, og Finland kom der på 10.-plass, med Markku Karjalainen som skip.
Karnevalet i Köln

Karnevalet i Köln er en karnevalfest som foregår årlig i Köln.
Jegosjikha

Historie

Den første bosetningen ved Perm oppstod rundt Jegosjika og ble først skildret av Prokopij Jelizarov i 1647. Denne bosetningen ble senere kalt landsbyen Jegosjika. I 1723 ble det oppdaget kobber her og Jegosjika kopperfabrikk ble grunnlagt av Vasilij Tatisjtsjev ved bredden av elven. Han var også leder for Uralfabrikkene. Arbeidernes bosetninger utviklet seg etter hvert til å bli byen Perm.
Sentrum Fritidsklubb

Sentrum Fritidsklubb i Trondheim ble opprettet i 1969, som en følge av Vollanaksjonen, der unge tok seg inn i det nedlagte Vollan kretsfengsel med planer om alt fra egne aktiviteter til botilbud. Fritidsklubben skulle være "et sted å være og et sted å lære". Etter en periode i øverste etasje i Svaneapoteket i Kongensgate, ble fikk klubben lokaler i patrisiergården Munkegata 15. Klubben ble lagt ned i 1990, da Utekontakten og en begrenset utgave av klubbtilbudet ble flyttet til Søndre gate 5.
So You Think You Can Dance (sesong 2)

Turné

I 2006 turnerte So You Think You Can Dance i flere byer i USA med de 10 beste på turnéen.
Toaletter i Japan

Toalett i Japan deles ofte inn i to ulike typer. Den eldste typen er en enkel type toalett, hvor brukeren sitter på huk over toalettet som er plassert i gulvhøyde. Etter andre verdenskrig ble vannklosett og pissoarer stadig mer vanlig. Dagens moderne japansk toaletter er bidé-toaletter og finnes i mer enn halvparten av alle husstander i Japan.  Disse moderne japanske toalettene har mange ulike funksjoner, blant annet vannspyler som kan rengjøre i anus og en vifte som kan tørke. Mange av disse moderne toalettene har også dolokk som lukkes og åpnes automatisk. Grunnet disse funksjonene er japanske toaletter berømt over hele verden.
Kardinalitet

Sammenlikning av mengder

Når vi sammenlikner to mengder, sier vi at en mengde A og en mengde B har samme kardinalitet hvis og bare hvis det eksisterer en bijeksjon, dvs. en injektiv (en-til-en-) og en surjektiv (på-) funksjon mellom de to mengdene. For eksempel har mengden av partall den samme kardinaliteten som mengden av naturlige tall, ettersom funksjonen f(n) = 2n er en bijeksjon. Bijeksjoner kalles også en-til-en-korrespondanser.

Tellbare og ikke-tellbare mengder

Enhver mengde som har den samme kardinaliten som mengden av naturlige tall, sies å være en tellbart uendelig mengde hvis kardinaliteten er mindre enn den for de naturlige tall når den er en endelig mengde, ellers er mengden ikke-tellbar.
Kardinaliteten for de naturlige tall er alef-null ({\aleph_0}), mens kardinaliteten for de reelle tall er 2^{\aleph_0}.
Kardinaliteten for de naturlige tall er mindre enn kardinaliteten for de reelle tall (jf. Cantors diagonalargument). Kontinuumhypotesen uttrykker at det ikke finnes noe kardinaltall mellom kardinaliteten for de reelle tall og kardinaliteten for de naturlige tall. (Denne hypotesen er uavhengig av Zermelo-Fränkels aksiomsystem, og kan derfor ikke bevises eller motbevises i dette systemet.)
Fijiansk mesterskap i friidrett 2017

Fijiansk mesterskap i friidrett 2017 var det nasjonale mesterskapet i friidrett i øystaten Fiji, og ble arrangert 14. og 15. april 2018 på ANZ Stadium i Suva i Fiji.
Fisketorp

Fisketorp er en bygd i Munkedal kommune i Västra Götalands län i Sverige. I Fisktorp ligger Hede kirke, en trekirke i gotisk stil fra 1887 .
Villmarksområdet Kynnefjäll ligger vest for Fisketorp. 
Vindpark Brattön like øst for Fisketorp er planlagt med inntil 10 vindturbiner á 2,5MW med byggestart i 2011.